CELEX: 62017TB0130
Language: el
Date: 2017-07-21 00:00:00
Title: Υπόθεση T-130/17 R: Διάταξη του Προέδρου του Γενικού Δικαστηρίου της 21ης Ιουλίου 2017 — Polskie Górnictwo Naftowe i Gazownictwo κατά Επιτροπής (Ασφαλιστικά μέτρα — Εσωτερική αγορά του φυσικού αερίου — Οδηγία 2009/73/ΕΚ — Αίτηση της Bundesnetzagentur για τροποποίηση των όρων παρεκκλίσεως από τους κανόνες της Ένωσης για την εκμετάλλευση του αγωγού φυσικού αερίου OPAL — Απόφαση της Επιτροπής περί τροποποιήσεως των όρων παρεκκλίσεως από τους κανόνες της Ένωσης — Αίτηση αναστολής εκτελέσεως — Έλλειψη επείγοντος)

4.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 293/35
            
         Διάταξη του Προέδρου του Γενικού Δικαστηρίου της 21ης Ιουλίου 2017 — Polskie Górnictwo Naftowe i Gazownictwo κατά Επιτροπής
   (Υπόθεση T-130/17 R)
   ((Ασφαλιστικά μέτρα - Εσωτερική αγορά του φυσικού αερίου - Οδηγία 2009/73/ΕΚ - Αίτηση της Bundesnetzagentur για τροποποίηση των όρων παρεκκλίσεως από τους κανόνες της Ένωσης για την εκμετάλλευση του αγωγού φυσικού αερίου OPAL - Απόφαση της Επιτροπής περί τροποποιήσεως των όρων παρεκκλίσεως από τους κανόνες της Ένωσης - Αίτηση αναστολής εκτελέσεως - Έλλειψη επείγοντος))
   (2017/C 293/42)
   Γλώσσα διαδικασίας: η πολωνική
   
      Διάδικοι
   
   
      Αιτούσα: Polskie Górnictwo Naftowe i Gazownictwo S.A. (Βαρσοβία, Πολωνία) (εκπρόσωπος: M. Jeżewski, δικηγόρος)
   
      Καθής: Ευρωπαϊκή Επιτροπή (εκπρόσωποι: O. Beynet και K. Herrmann)
   
      Παρεμβαίνουσα υπέρ της καθής: Ομοσπονδιακή Δημοκρατία της Γερμανίας (εκπρόσωποι: T. Henze και R. Kanitz)
   
      Αντικείμενο
   
   Αίτηση βάσει των άρθρων 278 και 279 ΣΛΕΕ με την οποία ζητείται η αναστολή της εκτελέσεως της αποφάσεως C(2016) 6950 τελικό της Επιτροπής, της 28ης Οκτωβρίου 2016, σχετικά με την τροποποίηση των προϋποθέσεων εξαιρέσεως του αγωγού φυσικού αερίου OPAL από τους κανόνες περί της προσβάσεως τρίτων και από την τιμολογιακή ρύθμιση που καθορίστηκαν με την οδηγία 2003/55/ΈΚ.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.